《南地》
宋代·胡仲弓

数点青来海上山，山根断处水漫漫。
为无南雪地偏暖，才有北漫天便寒。
生理尽归蛮贾去，宦游直作瘴乡看。
尘迷钜野家何在，纵有云梯见亦难。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。